《岘山望金精》
清代·彭任

金精之人已飞去，金精之洞窈如故。天地于尔钟灵奇，峭壁纡回开石户。

世人不识太古意，独此归功汉代女。忆昔十里出城郭，苍松百树依丹壑。

我当病暑一来休，住此十日胜服药。何如今来屋其巅，动长子孙老耕凿。

都邑为野山为城，西风日暮俯寥廓。

作者简介：明末清初江西宁都人，字中叔，一字逊仕。明诸生。明亡，隐居庐山，后迁翠微峰，与魏际瑞等同居，为易堂九子之一。以为学者以笃行为首要事务。卒年八十四。有《礼法类编》、《草亭文集》。